Håvard Tvedten

Håvard Tvedten (født 1978) er en norsk håndballspiller, som sist spilte for den danske klubben Aalborg Håndbold frem til 2016. Fra 2000 til 2014 spilte han 208 kamper og scoret 809 mål på det norske landslaget.Tvedtens superstraffe: - Folk har ringt fra hele verden, VG, 16. januar 2012 Han la opp i 2016.

Tvedten er født i Flekkefjord i Agder og vokste opp i Kvinesdal. Da han var ti flyttet familien til Stord i Hordaland.

 Spillerkarriere 
Håvard Tvedten debuterte for Stord IL, og var med på å rykke opp til eliteserien. I 2002 gikk han til den danske toppklubben AaB Håndbold i Aalborg, der han ble i fire år. I 2006 fortsatte han karrieren i BM Ciudad de Logroño i den spanske ASOBAL-ligaen, og i tre sesonger fra 2008 spilte han for Club Balonmano Valladolid. Fra 2011 spiller han for Aalborg Håndbold.

Håvard Tvedten har spilt 208 kamper og scoret 809 mål for det norske landslaget, de beste resultatene er sjuendeplasser fra VM 2005 og EM 2010. Han var også en av nøkkelspillerne under EM 2008 som ble arrangert i Norge.

Tvedten ble uttatt til å spille på Group Club Handballs verdenslag som spilte en veldedighetskamp mot Rhein-Neckar Löwen 26. juli 2010 til inntekt for enken etter bundesligaprofilen Oleg Velyky som døde i januar 2010.

 Privat 
Under håndball-VM i Tunisia i 2005 innledet han et forholdSnakker om rykteflommen, Seher.no, 14. mai 2006 til TV 2-Sportens Guro Fostervold Tvedten, og den 11. juli 2009 giftet de seg.Gravid og lykkelig gift, Dagbladet, 12. juli 2009 De har to barn sammen.Guro Fostervold ble mamma , Seher.no 5. november 2009Guro Fostervold og Håvard Tvedten venter barn igjen , Kjendis.no, 29. november 2010

 Meritter   
BM Valladolid
 Vinner av cupvinnercupen 2008/2009

 Referanser 

 Eksterne lenker 


 Profil av Tvedten på håndballforbundets nettsider

Kategori:Norske håndballspillere
Kategori:Spillere i Håndball-VM 2011 for menn
Kategori:Spillere i Håndball-EM 2012 for menn
Kategori:Spillere i Håndball-EM 2014 for menn
Kategori:Spillere i Håndball-VM 2009 for menn
Kategori:Spillere i Håndball-EM 2010 for menn
Kategori:Best av de beste-deltakere
Kategori:Mesternes Mester-deltakere
Kategori:71 grader nord kjendis-deltakere
Kategori:Personer fra Stord kommune
Kategori:Personer fra Flekkefjord kommune
Kategori:Personer fra Kvinesdal kommune